**Braille-neuvottelukunnan kokous 3/2019**  
Aika: tiistai 7.5.2019 klo 14.00  
Paikka: Celia, kokoushuone Cely, Marjaniementie 74, Iiris-talo

Läsnäolijat:

Eeva-Liisa Koskinen, puheenjohtaja  
Tessa Bamberg   
Lauri Kannas  
Teemu Kuusisto  
Tuija Piili-Jokinen (etäyhteydellä)  
Antti Raike  
Maria Rutenberg  
Marjo Kauttonen (sihteeri)

Poissa: Essi Aura  
Riitta Korhonen

**ESITYSLISTA**

1. Kokouksen avaus ja päätösvaltaisuus

Puheenjohtaja avasi kokouksen klo 14.22 ja totesi kokouksen päätösvaltaiseksi.

1. Edellisen kokouksen pöytäkirjan (21.3.2019) hyväksyminen

Hyväksyttiin kokouksen 21.3.2019 kokouksen pöytäkirja.

1. Pohjoismainen kokous: järjestelyt

Sihteeri on kartoittanut keskustan majoitus/illallistarjontaa. Päätettiin kysyä majoitus- ja illallismahdollisuutta Kulttuurikeskus Sofiasta Vuosaaresta. Sihteeri kysyy.

Senni Hirvonen ja Tuukka Ojala ovat lupautuneet olemaan käytettävissä puhujina pohjoismaisessa kokouksessa.

Puhuttiin lounas- ja matkakulujen korvaamisesta sekä puhujille että kokoukseen osallistuville neuvottelukuntien jäsenille.

Puhujien palkkioksi päätettiin 250 euroa, sihteeri hyväksyttää asian Celian hallinnolla.

Sihteeri laittaa ilmoittautumisen pohjoismaisille neuvottelukunnille toukokuun aikana.

4. Essi Auran matkaraportti

Essi ei ollut kokouksessa paikalla. Essi lähetti raportin etukäteen neuvottelukunnan jäsenille, ja raportti hyväksyttiin.

1. Pistelukemistojen tilanne

Lukemistot ovat lainattavissa Celianetissa. Eeva-Liisa Koskinen on kirjoittanut jutun lukemistoista 15.5. ilmestyvään Airut-lehteen.

Keskusteltiin mustavalko-tekstin tarpeesta. Päätettiin laittaa mv-teksti pistekirjoitus.fi-sivulle wordina sellaisena kuin se on, ja päivitetään tekstiä mukailemaan pistetekstiä, jos siihen ilmenee tarvetta.

Ruotsinkielinen lukemisto on Tessalla ja Marialla työn alla.

1. Matemaattisten merkintöjen tilanne

Matemaattiset merkistöt on julkaistu pelkkänä tekstitiedostona osoitteessa github.com. Sihteeri linkittää merkistöt sivulle <https://www.pistekirjoitus.fi/julkaisut/> Teemu laatii merkinnöille esittelytekstin.

Antti Raike kertoi Open Knowledge Finland ry:stä. Avoin tieto ry eli OKFFI on vuonna 2012 perustettu suomalainen yhdistys, joka toimii kansainvälisen Open Knowledge -verkoston kumppaniyhdistyksenä Suomessa ja edistää datan ja tiedon avaamista ja avoimen tiedon hyödyntämistä. Yhdistyksen toiminnanjohtajana toimii Teemu Ropponen. Antti ehdotti, että Teemun työstämä aineisto voitaisiin laittaa esimerkiksi Hackathon-tapahtumassa julkisesti työstettäväksi; tapahtumassa on usein mukana mm. opettajia. Matemaattisille merkinnöille löytyy varmasti monta hyödyntämiskohtaa, ja Hackathon-tapahtumissa ideoita sekä syntyy että kehittyy edelleen.

Esimerkiksi Oma kanta -palvelu ei tällä hetkellä ole pisteitä käyttäville henkilöille saavutettava. Matemaattisista merkinnöistä saattaisi olla hyötyä esimerkiksi laboratoriotulosten saamiseksi näkövammaisille saavutettavaan muotoon.

7. Foneettisten merkkien tilanne

Selvitetään, millaista asiantuntemusta fonetiikan alalta Suomesta löytyy, ja pyydetään tarvittaessa Kotukselta uusi tarjous foneettisten merkintöjen tarkastamisesta. Pyydetään Hannele Wilkmania selvittämään.

8. Muut asiat

Universal Design 15.-17.6.2020 Aalto-yliopistolla. Sopivia aiheita ohjelmaan voi tarjota syksyn aikana. Antti Raike ehdotti, että selvitetään, löytyykö neuvottelukunnan puolelta mahdollisuutta osallistua ohjelmaan esimerkiksi yhteistyössä muiden pohjoismaiden kanssa. Yksi mahdollinen aihe voisi olla matemaattiset merkinnät.

Keskusteltiin pistekirjoitustestin uudistamistarpeista ja päivittämisestä.

Viime kokouksessa nousi esille huoli lukiolaisten pistekäyttäjien tuesta. Eeva-Liisa kertoi, että Näkövammaisten liiton työllisyysneuvojat eivät ole saaneet asiasta kysymyksiä. Opiskelijoilla on Facebook-ryhmä, mutta siellä ei ole juurikaan tullut kysymyksiä lukiolaisilta. Kysymykset lukiolaisten tukeen liittyen voi ohjata Ville Lammiselle. Liitossa seurataan kysymyksiä lukiolaisten tuen tarpeesta. Kysymykset voi ohjata Lammiselle.

9. Seuraava kokous

Seuraava kokous on maanantaina 17.6. klo 13.00

10. Kokouksen päättäminen

Puheenjohtaja päätti kokouksen 16.27.